Í ár söfnuðu hlauparar 157 milljónum króna til 175 góðgerðafélaga sem er nýtt met og 33% hærri upphæð en safnaðist í fyrra en þá söfnuðust 118 milljónir. Heildarupphæð áheita sem safnast hafa í tengslum við Reykjavíkurmaraþon Íslandsbanka frá því áheitasöfnun hófst árið 2006 er nú komin í rúmlega 820 milljónir króna. Þátttakendur í hlaupinu voru um 14.000 í ár og hafa aldrei eins margir tekið þátt í 10 km og 3 km hlaupi.